עוצמה יהודית

עוצמה יהודית (בשמה הרשמי: "חזית יהודית לאומית"<ref></ref>) היא מפלגת ימין קיצוני ישראלית<ref name=":0" /><ref name=":1" /><ref name=":2" />. התמודדה לכנסת מספר פעמים כרשימה עצמאית, ופעמים אחרות כחלק מרשימות האיחוד הלאומי, עוצמה לישראל, יחד, איחוד מפלגות הימין והציונות הדתית. כיום מנהיג את המפלגה איתמר בן גביר.

בכנסת ה-18 כיהן מיכאל בן ארי כחבר הכנסת מטעם המפלגה, לאחר שנבחר ברשימת האיחוד הלאומי. בכנסת ה-24 כיהן עו"ד איתמר בן גביר כחבר הכנסת מטעם המפלגה, לאחר שנבחר ברשימת הציונות הדתית. בבחירות לכנסת ה-25 המפלגה התמודדה ברשימת הציונות הדתית, ובכנסת העשרים וחמש מכהנים מטעמה ששה חברי כנסת.

==היסטוריה==
מודעת בחירות של חזית יהודית לאומית
===הבחירות לכנסת השבע עשרה===
סמל המפלגה
בשנת 2003 הקים ברוך מרזל את מפלגת חזית יהודית לאומית, על מנת להתמודד בבחירות לכנסת השבע עשרה (לאחר שלא הצליח להיכנס לכנסת השש עשרה). מפלגה זו תומכת ברעיון ארץ ישראל השלמה ובהחלת הריבונות הישראלית בשטחי יש"ע. לטענת המייסדים, המפלגה תומכת בהכנסת תוכני מסורת וזהות יהודית נוספים לתוך החינוך, וכן בביצוע רפורמות מהותיות במערכות השלטון הנוכחיות על מנת לחזק את האופי היהודי של מדינת ישראל. ברוך מרזל היה יושב ראש מפלגת כך עד שהוכרזה כארגון טרור בשנת 1994.

אל מרזל הצטרפו אנשי מפלגת ימין ישראל, שהיו חברים גם כן בתנועת חרות - התנועה הלאומית. נציגיהם שובצו במקום השישי והשביעי ברשימה לכנסת. בבחירות זכתה "חזית יהודית לאומית" בכ-25 אלף קולות, אך לא עברה את אחוז החסימה שעמד אז על כ-62 אלף קולות.
בבחירות אלו נכתב ובוצע ג'ינגל המפלגה על ידי אריאל זילבר.

===הכנסת השמונה עשרה===
לקראת הבחירות לכנסת השמונה עשרה, הצטרפה המפלגה למפלגת ארץ ישראל שלנו שהיוותה חלק מרשימת האיחוד הלאומי. מיכאל בן ארי, שהיה מועמד מטעמה, נבחר לכנסת השמונה עשרה. לקראת סוף כהונת הכנסת פרשו מרזל ובן ארי ממפלגת ארץ ישראל שלנו ומהאיחוד הלאומי, יחד עם אריה אלדד ומפלגתו התקווה, שפרשו אף הם מהאיחוד הלאומי. ב-19 בנובמבר 2012 אושרה בקשת אלדד ובן ארי מוועדת הכנסת להתפלג מהאיחוד הלאומי ולהקים את סיעת "עוצמה לישראל".

===הבחירות לכנסת התשע עשרה===
לקראת הבחירות לכנסת התשע עשרה, התמודדה סיעת עוצמה לישראל שהייתה מורכבת ממפלגת "התקווה" של אריה אלדד ומנציגי חזית יהודית לאומית, בן-ארי, מרזל ואיתמר בן-גביר שהוצבו במקום בשני, השלישי והחמישי ברשימה המשותפת. נציגים נוספים הוצבו לסירוגין בהמשך הרשימה.

המפלגה קיבלה 1.76% מהקולות, ולא עברה את אחוז החסימה, שעמד על 2%.

===הבחירות לכנסת העשרים===
בזמן הבחירות לכנסת העשרים, הודיע בן ארי שהמפלגה תרוץ ללא מפלגת "התקווה". והמפלגה שינתה את שמה ל"עוצמה יהודית" והחלה בתעמולת בחירות. היא התמודדה ברשימה משותפת עם מפלגת יחד בראשות אלי ישי, אשר פרש ממפלגת ש"ס. משום שבן ארי נוהג לעלות להר הבית, התנגד מנהיגה הרוחני של מפלגת יחד, הרב מאיר מאזוז, לשיבוצו ברשימה. במקומו ברוך מרזל ייצג את "עוצמה יהודית", והוא הוצב במקום הרביעי כנציג היחיד ברשימה מטעם מפלגתו. המפלגה המאוחדת זכתה בכ-3% מסך הקולות הכשרים, ולא עברה את אחוז החסימה שעומד על 3.25%.

===הבחירות לכנסת העשרים ואחת===
לוגו מפלגת עוצמה יהודית במהלך בחירות 2019–2020
המפלגה הכריזה על התמודדות בבחירות לכנסת העשרים ואחת. בתיווכו של ראש הממשלה, בנימין נתניהו, הצטרפה המפלגה לרשימת איחוד מפלגות הימין, הכוללת גם את מפלגות הבית היהודי והאיחוד הלאומי – תקומה. מטעם המפלגה הוצבו שני מועמדים בעשירייה הראשונה: מיכאל בן ארי במקום החמישי ואיתמר בן-גביר במקום השמיני. בערעור בחירות שהוגש לבית המשפט העליון נקבע ברוב קולות כי מועמד "עוצמה יהודית" מיכאל בן-ארי, מנוע מלהתמודד לכנסת. בעקבות הפסילה עלה מיקומו של בן גביר למקום השביעי וזאת לאחר שנדחתה עתירה שביקשה למקם אותו במקום החמישי. בן גביר נהג לקרוא לרב מאיר כהנא, "מורי ורבי". בבחירות עצמן זכה האיחוד בחמישה מנדטים. בהתאם להסכמות בן גביר היה אמור להיכנס לכנסת לאחר הקמת הממשלה וחקיקת "חוק נורווגי מורחב", אך ההסכם לא יצא לפועל לאחר שהקמת ממשלה נכשלה והבחירות לכנסת העשרים ושתיים הוקדמו לספטמבר 2019.

===הבחירות לכנסת העשרים ושתיים===
לאחר הקדמת הבחירות פרשה "עוצמה יהודית" מאיחוד מפלגות הימין והגישה רשימה עצמאית. בערעור שהוגש לבית המשפט העליון על אישור הרשימה, אושרה השתתפותם בבחירות של הרשימה ושל העומד בראשה, איתמר בן-גביר, אך נפסלה מועמדותם של ברוך מרזל ובנצי גופשטיין בגין הסתה לגזענות.

המפלגה קיבלה 83,609 קולות (1.88% מסך המצביעים), אך לא עברה את אחוז החסימה שעמד על 3.25%.

===הבחירות לכנסת העשרים ושלוש===
בדצמבר 2019 סיכמו רפי פרץ ואיתמר בן-גביר כי מפלגות הבית היהודי ועוצמה יהודית ירוצו ברשימה אחת בשם "הבית היהודי המאוחד". עם זאת סמוך לתום המועד להגשת הרשימות החליט פרץ לרוץ יחד עם מפלגתו במסגרת רשימת ימינה לצד הימין החדש והאיחוד הלאומי ללא עוצמה יהודית. כתוצאה מכך התמודדה עוצמה יהודית ברשימה עצמאית.

הרשימה לא עברה את אחוז החסימה וקיבלה כ-19,362 קולות, שהם כ-0.42% מכלל הקולות.

===הבחירות לכנסת העשרים וארבע===
ב-31 בינואר 2021, לקראת הבחירות לכנסת ה-24, הודיעה המפלגה על ריצה משותפת עם מפלגת נעם. ב-3 בפברואר חתמה המפלגה על הסכם ריצה משותפת עם האיחוד הלאומי במסגרת רשימת הציונות הדתית. איתמר בן גביר הוצב במקום השלישי ברשימה ונבחר לכנסת, לאחר שהרשימה קיבלה 6 מנדטים. ב-3 ביולי 2022, ימים ספורים לאחר ההחלטה על הקדמת הבחירות לכנסת העשרים וחמש התפצלה בהסכמה עוצמה יהודית מרשימת הציונות הדתית לסיעה נפרדת בכנסת.

===הבחירות לכנסת העשרים וחמש===
הרב עמיחי אליהו חותם על ריצה ב"עוצמה יהודית" יחד עם איתמר בן גביר
ב-15 באוגוסט, לקראת הבחירות ולאחר כישלון המשא ומתן לריצה משותפת נוספת עם מפלגת הציונות הדתית, הודיע בן גביר במסיבת עיתונאים ברמת גן כי המפלגה תתמודד עצמאית בבחירות.
ב-26 באוגוסט בן גביר וסמוטריץ' חתמו על הסכם לריצה משותפת ברשימת הציונות הדתית כשהנציגים ימוקומו בשיטת ריץ' רץ'. ברשימת עוצמה יהודית לכנסת העשרים וחמש הוצבו היו"ר בן גביר, ואחריו המתמודדים הבאים: מנכ"ל עוצמה יהודית יצחק וסרלאוף, אלמוג כהן, הרב עמיחי אליהו, תא"ל צביקה פוגל, לימור סון הר-מלך ויצחק קרויזר. הרשימה המאוחדת השיגה 14 מנדטים.

בסוף אוגוסט, הכריזו מיכאל בן ארי וברוך מרזל, ממקימי המפלגה, על הסרת תמיכתם במפלגה, זאת בעקבות התמתנות לטענתם של בן גביר והפסקת התייעצויות עם הנהלת המפלגה. לעומתם, בנצי גופשטיין המשיך לתמוך במפלגה. כשבועיים לאחר הבחירות, שנערכו בנובמבר, פורסם בתקשורת שמיכאל בן ארי וברוך מרזל החליטו להקים מפלגה חדשה. בתגובה לדיווח מסרו השניים כי "מדובר ביוזמה של פעילים".

עם הקמת ממשלת ישראל השלושים ושבע, מונה יושב ראש המפלגה איתמר בן גביר לתפקיד השר לביטחון לאומי, יצחק וסרלאוף, יושב ראש סיעת עוצמה יהודית בכנסת, מונה לשר הנגב, הגליל והחוסן הלאומי ועמיחי אליהו מונה לשר המורשת (שפוצל ממשרד ירושלים ומורשת). חברי המפלגה צביקה פוגל ולימור סון הר-מלך מונו ליושבי ראש הוועדה לביטחון לאומי והוועדה המיוחדת לעניין הקרן לאזרחי ישראל, בהתאמה.

==עמדות==
בין עקרונות המפלגה<ref></ref>:
* ארץ ישראל: "מכח ההבטחה האלוקית לעם ישראל, ארץ ישראל לכל מרחביה המפורשים בתורה, שייכים לעם ישראל לכל דורותיו, לאלו שקדמו לנו ולאלו שיבואו בעקבותינו. אין זכות לשום מנהיג או דור לעשות ויתורים על אדמת המולדת".

בין מטרות המפלגה:
* הטמעת המשפט העברי במערכת המשפטית של מדינת ישראל
* עונש מוות למחבלים פלסטינים
* התיישבות יהודית בכל חלקי הארץ
* השבת הריבונות והבעלות היהודית להר הבית
* החלת ריבונות על יהודה ושומרון וחבל עזה
* מתוך חתירה לשלום אמת, עוצמה יהודית תפעל להוצאת אויבי ישראל מארץ ישראל. תוקם רשות לאומית לעידוד הגירה.
* ערכי המדינה היהודית יהיו על פי המוסר היהודי, והמשטר יהיה: דמוקרטיה יהודית, השומרת על האינטרסים של מדינת הלאום היהודי, כערך הדוחה כל ערך אוניברסלי.

===מצע המפלגה===
נכון לספטמבר 2022<ref></ref>:

# חקיקת חוק עונש מוות למחבלים פלסטינים בלבד.
# חקיקת חוק חסינות לחיילים ושוטרים.
# הקלת הוראות הפתיחה באש.
# בחירת שופטים בבית המשפט העליון על ידי פוליטיקאים והצגת מועמדות לבית המשפט בעליון בפני הכנסת, באמונה שזהות השופטים קובעת איך יראו הפסיקות שלהם.
# חלוקת קרקעות בחינם לחיילים משוחררים ולבוגרי ישיבות.
# ביטול הרשות הפלסטינית.
# בחינות בגרות בתנ"ך ובמחשבת ישראל.
# ביטול הפנסיות לעובדים זרים.
# ביצוע סיכולים ממוקדים נגד פעילי טרור ברצועת עזה בכל פעם שמשוגרות רקטות משם לעבר ישראל.

==נציגים==

{| class="wikitable" border="1"
! style="width:10%;" | כנסת
!מושבים
! style="width:45%;" | חברי כנסת / מועמדים
! style="width:45%;" | הערות
|-
| הכנסת ה-17 (2006)
|
| הרשימה לא עברה את אחוז החסימה
|
*מועמדים בולטים: ברוך מרזל, ישראל חנוקוגלו, מיכאל בן ארי
|-
|הכנסת ה-18 (2009) במסגרת האיחוד הלאומי
|
| מנדט אחד (מתוך 4 לרשימה כולה): מיכאל בן ארי
|
# רשימת כלל מועמדי האיחוד הלאומי, ראו [http://www.knesset.gov.il/elections18/heb/list/list.aspx?ListId=96 כאן].
# מיכאל בן ארי התמודד בבחירות כנציג ארץ ישראל שלנו, אליה חברה חזית יהודית לאומית
# ב-19 בנובמבר 2012 פרשו בן ארי ואריה אלדד מסיעת האיחוד הלאומי והקימו את סיעת עוצמה לישראל
|-
|הכנסת ה-19 (2013) במסגרת עוצמה לישראל
|
| הרשימה לא עברה את אחוז החסימה
|
*מועמדים בולטים: מיכאל בן-ארי, ברוך מרזל, איתמר בן-גביר רשימת כלל מועמדי עוצמה לישראל, ראו [http://www.knesset.gov.il/elections19/heb/list/List.aspx?ListId=100 כאן]
|-
|הכנסת ה-20 (2015) במסגרת יחד
|
| הרשימה לא עברה את אחוז החסימה
|
* מועמד המפלגה: ברוך מרזל
* רשימת כלל מועמדי יחד (אלי ישי), ראו [https://web.archive.org/web/20170201062244/http://bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=58&FieldID=ListNickname_GxS_Text כאן]
|-
|הכנסת ה-21 (2019) במסגרת איחוד מפלגות הימין
|
|הרשימה עברה את אחוז החסימה אך נציגי המפלגה לא נכנסו לכנסת
|
* שני מועמדי המפלגה: איתמר בן-גביר, יצחק וסרלאוף
* מועמדותו של מיכאל בן ארי, שהיה מועמד במקום ה-5 ברשימה מטעם המפלגה ברשימה המשותפת, נפסלה על ידי בית המשפט העליון לפי סעיף 7א לחוק יסוד: הכנסת ושמו נמחק מהרשימה.
* רשימת כלל מועמדי איחוד מפלגות הימין, ראו [https://bechirot21.bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=105&FieldID=ListNickname_GxS_Text כאן]
|-
|הכנסת ה-22
(2019)
|
|הרשימה לא עברה את אחוז החסימה
|
* מועמדים בולטים: איתמר בן-גביר, אדווה ביטון, יצחק וסרלאוף
* מועמדותם של ברוך מרזל ובנצי גופשטיין נפסלה על ידי בית המשפט העליון לפי סעיף 7א לחוק יסוד: הכנסת
|-
|הכנסת ה-23
(2020)
|
|הרשימה לא עברה את אחוז החסימה
|
* מועמדים בולטים: איתמר בן-גביר, יצחק וסרלאוף, אדווה ביטון, יצחק קרויזר
|-
|הכנסת ה-24 (2021) במסגרת הציונות הדתית
|
|מנדט אחד (מתוך 6 לרשימה כולה): איתמר בן-גביר
|
* רשימת כלל מועמדי הציונות הדתית, ראו [https://bechirot24.bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=220&FieldID=ListNickname_GxS_Text כאן]
* ב-3 ביולי 2022 התפצלה עוצמה יהודית לסיעה נפרדת בכנסת.
|-
|הכנסת ה-25 (2022) במסגרת הציונות הדתית-עוצמה יהודית
|
|6 מנדטים (מתוך 14 לרשימה כולה): איתמר בן גביר, יצחק וסרלאוף, אלמוג כהן, 
עמיחי אליהו,
 צביקה פוגל, לימור סון הר-מלך, יצחק קרויזר
|
*הסיעה התפצלה מרשימה המאוחדת ב-20 בנובמבר 2022.
* ב-1 בינואר 2023 התפטר מהכנסת עמיחי אליהו במסגרת "החוק הנורווגי", במקומו נכנס יצחק קרויזר

|}

==תוצאות בחירות==
{| class="wikitable"
|-
! בחירות
! מנהיג
! מושבים
! +/-
! קואליציה/אופוזיציה
! הערות
|-
!2006
|ברוך מרזל
|
| -
| -
|לא עברה את אחוז החסימה
|-
! 2009
| rowspan="2" | 
| 
| 1
| 
|התמודדה במסגרת האיחוד הלאומי
|-
!2013
|
| 1
| -
|התמודדה במסגרת עוצמה לישראל
|-
!2015
|ברוך מרזל
|
| -
| -
|התמודדה במסגרת יחד
|-
!2019 (אפריל)
| 
|
| -
| -
|התמודדה במסגרת איחוד מפלגות הימין
|-
!2019 (ספטמבר)
| rowspan="4" |

|
| -
| -
| rowspan="2" |לא עברה את אחוז החסימה
|-
!2020
|
| -
| -
|-
! 2021
| 
| 1
| 
|התמודדה במסגרת הציונות הדתית
|-
! 2022
| 
| 5
| 
|התמודדה במסגרת הציונות הדתית - עוצמה יהודית
|}

==קישורים חיצוניים==

*

* 
*[https://www.idi.org.il/policy/parties-and-elections/parties/otzma-yehudit/ עוצמה יהודית], באתר המכון הישראלי לדמוקרטיה
* 
==הערות שוליים==

*
קטגוריה:מפלגות ציוניות
קטגוריה:ישראל: מפלגות ימין
קטגוריה:ארגוני ימין רדיקלי בישראל
קטגוריה:סיעות בכנסת
קטגוריה:מפלגות שהוקמו ב-2004
קטגוריה:כהניזם